CELEX: 62021CN0153
Language: bg
Date: 2021-03-05 00:00:00
Title: Дело C-153/21: Преюдициално запитване от Tribunal administratif (Люксембург), постъпило на 5 март 2021 г. — A, B и C, представляван от своите родители/Ministre de l’Immigration et de l’Asile

17.5.2021   
            
            
               BG
            
            
               Официален вестник на Европейския съюз
            
            
               C 189/14
            
         
      Преюдициално запитване от Tribunal administratif (Люксембург), постъпило на 5 март 2021 г. — A, B и C, представляван от своите родители/Ministre de l’Immigration et de l’Asile
      (Дело C-153/21)
      (2021/C 189/15)
      Език на производството: френски
      
         Запитваща юрисдикция
      
      Tribunal administratif
      
         Страни в главното производство
      
      
         Жалбоподател: A, B и C, представляван от своите родители
      
         Ответник: Ministre de l’Immigration et de l’Asile
      
         Преюдициален въпрос
      
      Може ли член 33, параграф 2, буква а) от Директива 2013/32/ЕС [на Европейския парламент и на Съвета от 26 юни 2013 година] относно общите процедури за предоставяне и отнемане на международна закрила (1), разглеждан във връзка с член 23 от Директива 2011/95/ЕС [на Европейския парламент и на Съвета от 13 декември 2011 година] относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (2), и във връзка с член 24 от Хартата на основните права на Европейския съюз, да се тълкува в смисъл, че позволява подадена от родителите от името и за сметка на тяхното непълнолетно дете молба за международна закрила в друга държава членка (в случая Люксембург), различна от държавата членка, която преди това е предоставила международна закрила само на родителите, братята и сестрите на детето (в случая Гърция), да бъде приета за недопустима с мотива, че органите на държавата членка, предоставила на последните международна закрила преди тяхното заминаване и преди раждането на детето, гарантират, че при пристигане на детето и връщане на останалите членове на семейството това дете ще се ползва от разрешение за пребиваване и от същите предимства като на лицата, получили международна закрила, без обаче тези органи да потвърждават, че на това дете в лично качество ще бъде предоставена международна закрила?
      
         (1)  ОВ L 180, 2013 г., стр. 60.
      
         (2)  ОВ L 337, 2011 г., стр. 9.